|  |  |  |  |
| --- | --- | --- | --- |
| **Názov predmetu** | Občianska náuka | | |
| **Časový rozsah výučby** | **ročník** | **týždenne** | **ročne** |
| prvý | 2 | 66 |
| druhý | 1 | 33 |
| tretí | 1 | 33 |

**Charakteristika predmetu**

Obsah výučby vychádza zo vzdelávacej oblasti „Človek hodnoty a spoločnosť“ ŠVP. Na vytvorenie predmetu sme integrovali obsahové štandardy „Vplyv hospodárskych podmienok na život človeka. Človek a právne vzťahy“, „Filozoficko-etické základy hľadania zmyslu života“, „Dejepis“, „Vplyv hospodárskych podmienok na život človeka. Zmysel a spôsob života“, „Estetika životného prostredia“, „Ľudové a regionálne umenie“, „Aplikácia poznatkov z umenia a kultúry do života“, „Úvod do spoločenského vzdelávania. Psychológia osobnosti“, „Sociálna psychológia a základy komunikácie“, „Demokracia a jej fungovanie“.

Predmet občianska náuka oboznamuje žiakov so základmi vybraných spoločenských vied dôležitých pre ich orientáciu v etických, estetických, psychologických, sociálno-právnych, politických a filozofických otázkach a vedie ich k poznávaniu seba a druhých, k pochopeniu vzájomných vzťahov medzi jednotlivcom a spoločnosťou v duchu demokracie, slobody a humanity.

Predmet sa významnou mierou podieľa na mravnom, občianskom a intelektuálnom rozvoji žiakov, posilňuje ich všeobecné vzdelanie a prispieva k ich príprave na život.

Obsah je tvorený vybranými poznatkami zo spoločenských disciplín: etika, etiketa, estetika, psychológia a sociálna psychológia, náuka o štáte, práve, ľudských právach a slobodách, Európska únia, sociológia, politológia, filozofia.

**Ciele vyučovacieho predmetu**

Cieľom predmetu občianska náuka je, aby žiaci štúdiom tohto predmetu získali prehľad o štruktúre vybraných spoločenskovedných disciplín, rozvíjali svoje schopnosti formulovať a klásť otázky v príslušných vedných disciplínach a v oblastiach spoločenského života, posudzovali ich rôzne riešenie, rozvíjali tolerantnú výmenu názorov, vytvárali si vlastné názory na základné otázky a postoje k nim, získali dôležité hodnoty a etické normy, súvisiace so životom a zdravím, rodinným životom, rodičovstvom a sexualitou, ekonomickým životom a prácou, posilnili rozvíjanie morálneho úsudku a zmyslu pre zodpovednosť, vedeli na primeranej úrovni vysvetliť základné etické pojmy, súvislosť medzi hodnotami a normami, oboznámili sa so základmi etikety a spoločenského správania, so všeobecnými zásadami kultivovaného spoločenského života, oboznámili sa so základnými formami a druhmi umenia, poukázali na vývoj estetických vzťahov človeka k prostrediu ako aj potrebu estetiky v každodennom živote človeka, podrobnejšie sa zoznámili s dejinami hudobného a výtvarného umenia, obohatili sa o poznatky psychologickej vedy, jej humanizujúceho poslania pri vysvetľovaní príčin a dôsledkov ľudského snaženia a konania, oboznámili sa o základných psychických dispozíciách, ich vplyve a pôsobení a poznanie seba samého a svojho miesta v sociálnych vzťahoch, oboznámili sa s Európskou úniou, jej štruktúrou, fungovaním, dejinami jej vzniku, jej poslaním, členskými štátmi, Eurom a Eurozónou, Schengenským priestorom, získali vedomosti o poslaní štátu a práva, úlohe práva a zákonitosti v demokratickej spoločnosti ľudských právach a základných slobodách, ako aj poučenie o právach a povinnostiach občana – spotrebiteľa, získali prehľad o obsahu sociológie a jej význame pre všeobecné vzdelanie moderného človeka, oboznámili sa so základnými poznatkami politológie, o právnom štáte, občianstve človeka, štátnej moci, politických stranách a úlohe národov v politickom vývoji spoločnosti, vedeli na primeranej úrovni pochopiť miesto filozofie v živote človeka a poznali stručný historický vývoj filozofického myslenia od antiky po súčasnosť.

**Stratégie vyučovania**

1. **Metódy vyučovania**

* **Motivačné**: nastolenie problému, motivačná výzva, motivačné rozprávanie.
* **Expozičné**: monologické - vysvetľovanie, popis, rozprávanie, prednášanie, dialogické – rozhovor (sokratovský, heuristický), beseda, diskusia, sprostredkované – práca s knihou.
* **Fixačné**: ústne opakovanie, písomné opakovanie, rozhovor.
* **Diagnostické**: ústne skúšanie, písomné skúšanie, didaktické testy.

1. **Formy práce**

* frontálna výučba, frontálna a individuálna práca žiakov,
* práca s knihou, prezentáciou, periodikami, počítačom,
* sledovanie audiovizuálnych dokumentov,
* skupinová práca žiakov.

1. **Metódy a prostriedky hodnotenia**

* ústne: frontálne a individuálne skúšanie, prezentovanie referátov a prezentácií PowerPoint,
* písomné: tematické didaktické testy, malé písomné previerky, domáce úlohy.

1. **Všeobecné pokyny k hodnoteniu**

* hodnotenie sa riadi Metodickým pokynom č. 21/2011 na hodnotenie a klasifikáciu žiakov stredných škôl,
* v prípade mimoriadnej situácie sa hodnotenie riadi aktuálnymi pokynmi, rozhodnutiami a usmerneniami MŠVVaŠ SR,
* pre prácu so začlenenými žiakmi pracujúcimi podľa individuálnych výchovnovzdelávacích plánov sa hodnotenie riadi pokynmi špeciálneho pedagóga, ktoré sú zapracované v Internom materiály pre príslušný školský rok (Výchova a vzdelávanie žiakov so špeciálnymi výchovno-vzdelávacími potrebami),
* ústne skúšanie alebo ústne skúšanie s využitím metódy „Kufor“, s dôležitou možnosťou sebahodnotenia, didaktické testy ako prostriedok hodnotenia niektorých tematických celkov, krátke písomky, tematické testy, výsledky referátov a prezentácií - *váha 1,*
* aktivita žiakov na hodine - *váha 0,25,*
* v treťom ročníku je tematický celok z Filozofie hodnotený na základe odovzdanej seminárnej práce a prezentovania jej záverov vo forme prezentácie PowerPoint - *váha 2,*
* pri hodnotení sa prihliada na: celistvosť, presnosť a trvácnosť osvojenia požadovaných vedomostí; schopnosť uplatňovať osvojené vedomosti pri otvorení diskusie; schopnosť vyhľadávať a spracovávať informácie z rôznych zdrojov, využívať informačné a komunikačné technológie.

1. **Učebné zdroje**

*1. ročník*

*Odborná literatúra*

* MIEDZGOVÁ, Jana – VARGOVÁ, Dáša: *Základy etiky*. Bratislava: SPN – Mladé letá, 2007, 111 s., ISBN 978-80-1001-203-9,
* ŠPAČEK, Ladislav: *Etiketa – Moderní etiketa pro každého*. Praha: Mladá fronta, 2017, 384 s., ISBN 978-80-204-4577-3,
* MISTRÍK, Erich: *Základy estetiky a etikety*. Bratislava: SPN, 1994, 96 s., ISBN 80-10-00921-0,
* DE MAGALHÅES, Roberto Carvalho: *Malá veľká kniha o umení*. Bratislava: SPN – Mladé letá, 2006, 976 s., ISBN 80-10-00866-4,
* LANGSTEINOVÁ, Eva – FELIX, Belo: *Hudobná výchova pre 6. ročník základných škôl*. Bratislava: SPN – Mladé letá, 2015, 80 s., ISBN 978-80-1002-838-2,
* KOŠČ, Marián: *Základy psychológie*. Bratislava: SPN – Mladé letá, 2006, 118 s., ISBN 80-10-00957-1,
* MLYNÁRČIKOVÁ, Viktória et al.: *Nemaj trému z extrému*. Bratislava: Nadácia otvorenej spoločnosti, 2010, 142 s., ISBN 978-80-970143-1-5,

*Didaktická technika*

* školská tabuľa,
* multimediálne systémy: PC, dataprojektor, reproduktory.

*Materiálne výučbové prostriedky*

* časopisy – Denník N a SME,
* testy osobnosti, IQ testy,
* pracovné listy.

*Ďalšie zdroje*

* prezentácie s učivom,
* videá z cyklu „Etiketa“ od Ladislava Špačka,
* audiovizuálne dokumenty z cyklu „Cesta do hlbín mozgu“ a „Pomoc deťom“,
* iná odborná literatúra encyklopedického charakteru.

*2. ročník*

*Odborná literatúra*

* FONTAINE, Pascal. *Európa v 12 lekciách*. Luxemburg: Úrad pre vydávanie publikácií Európskej únie, 2017, 112 s., ISBN 978-92-79-53584-0,
* KRSKOVÁ, Alexandra – KRÁTKA, Darina. *Základy práva*. Bratislava: SPN – Mladé letá, 2009, 120 s., bez ISBN,
* MLYNÁRČIKOVÁ, Viktória et al. *Nemaj trému z extrému*. Bratislava: Nadácia otvorenej spoločnosti, 2010, 142 s., ISBN 978-80-970143-1-5.

*Didaktická technika*

* školská tabuľa,
* multimediálne systémy: PC, dataprojektor, reproduktory.

*Materiálne výučbové prostriedky*

* časopisy – Denník N a SME,
* Ústava SR, zákony,
* pracovné listy.

*Ďalšie zdroje*

* prezentácie s učivom,
* audiovizuálny materiál – vybraná časť z cyklu „Súdna sieň“,
* iná odborná literatúra encyklopedického charakteru.

*3. ročník*

*Odborná literatúra*

* SOPÓCI, Ján – BÚZIK, Bohumil. *Základy sociológie*, 1. vydanie. Bratislava: SPN, 1995, 140 s., ISBN 9788010014446,
* TÓTH, Rastislav. *Základy politológie*. Bratislava: SPN – Mladé letá, 2007, 115 s., ISBN 80-10-01262-6,
* KICZKO, Ladislav et al. *Dejiny filozofie*. Bratislava: SPN – Mladé letá, 2006, 136 s., ISBN 80-10-00924-5.

*Didaktická technika*

* školská tabuľa,
* multimediálne systémy: PC, dataprojektor, reproduktory,

*Materiálne výučbové prostriedky*

* časopisy – Denník N a SME,
* pracovné listy.

*Ďalšie zdroje*

* prezentácie s učivom,
* audiovizuálne dokumenty – „Subkultúry z cyklu Fetiše socializmus“ a „Deti zo stanice Leningradská“,
* iná odborná literatúra encyklopedického charakteru.

1. **Vzdelávacie štandardy**

*1. ročník*

|  |  |  |
| --- | --- | --- |
| Tematický celok | Výkonové štandardy (Žiak má...) | Počet hodín |
| **Základy etiky** | | **8** |
|  | * vysvetliť pojem etika a etický kódex, * vysvetliť pojmy česť, dôstojnosť a svedomie, * vymenovať základné hodnoty ľudského života, * definovať morálku a politiku, * vysvetliť pojmy amoralizmus a fatalizmus. |  |
|  | * diskutovať o pojmoch: AIDS antikoncepcia, eutanázia a hodnota života, * vyjadriť sa ku generačným vzťahom, * poznať často využívané cudzie slová. |  |
| **Základy etikety** | | **16** |
|  | * vysvetliť rozdiel medzi pojmami: slušnosť, zdvorilosť a takt, * vedieť sa predstaviť a správne osloviť, * vedieť, ako sa správať na prijímacom pohovore a na pracovisku, * poznať základy etikety pri návšteve divadla, na koncerte, recepcii a vernisáži. |  |
|  | * vedieť, ako sa správať v reštaurácii na svadbách a spoločenských podujatiach, * poznať zásady stolovania a formálneho obliekania, * vedieť čo sú to promócie, ako prebiehajú a ako sa na nich správať, * vedieť základy slušnosti pri cestovaní a na športových podujatiach. |  |
| **Základy estetiky** | | **8** |
|  | * vysvetliť pojem estetika a čo súvisí s estetikou, * vedieť vysvetliť, čo rozumieme pod pojmom umenie, * vymenovať a popísať jednotlivé druhy umenia, * špecifikovať obdobia hudobného umenia s ich najznámejšími skladateľmi. |  |
|  | * poznať často používané cudzie slová, * špecifikovať obdobia výtvarného umenia s ich najznámejšími autormi, * vedieť k najznámejším obrazom priradiť ich autora a výtvarné obdobie. |  |
| **Základy všeobecnej psychológie** | | **17** |
|  | * definovať psychológiu ako vedu o človeku a jeho psychike, * poznať vývin psychiky a úlohu dedičnosti a prostredia, * poznať psychické vlastnosti, črty a schopnosti. |  |
|  | * definovať a vysvetliť rozdiel medzi inteligenciou a nadaním, * poznať obsah pojmu motivácia a vedieť o vplyve emócií na jedinca. |  |
|  | * vedieť o význame psychodiagnostiky a využívaní psychologických testov, * definovať pojmy stres a záťaž a vedieť o ich vplyve na psychiku, * poznať základy duševnej hygieny. |  |
| **Základy sociálnej psychológie** | | **17** |
|  | * definovať pojmy socializácia, sociálne potreby a sociálne učenie, * poznať vplyv skupiny na jedinca, * poznať obsah pojmov sociálne vzťahy, sociálny status a sociálna rola, * vymenovať typy sociálneho vplyvu a poznať sociálne normy, * vedieť vymenovať typy sociálnej výmeny, * vedieť diskutovať o sociálnych konfliktoch a stratégiách ich riešenia. |  |
|  | * definovať pojmy extrémizmus, xenofóbia, rasizmus, šovinizmus, antisemitizmus, * rozlíšiť pravicový a ľavicový extrémizmus, * poznať typy pravicového extrémizmu, * identifikovať extrémistické symboly, * poznať dôvody vzniku extrémistických skupín v minulosti a súčasnosti, * vedieť charakterizovať príslušníkov extrémistických zoskupení a ich zoskupení, * vedieť kriticky premýšľať o propagandistických článkoch, videách a iných prejavoch extrémizmu, * vedieť vymenovať typy subkultúr mládeže, * vedieť definovať futbalové chuligánstvo, * vedieť diskutovať o rozdieloch medzi fanúšikmi, ultras a chuligáni o prejavoch rasizmu, neonacizmu, antisemitizmu, šovinizmu na športových zápasoch. |  |

*2. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| **Európska únia** | | **18** |
|  | * vedieť, čo je to Európska únia a aký je jej význam, * poznať činnosti Európskej únie, jej fungovanie a jednotný trh, * rozlíšiť a definovať pojmi Euro, Eurozóna a Schengen, * vedieť vymenovať najznámejšie a najvýznamnejšie členské štáty Európskej únie a poznať ich základné reálie, * charakterizovať občianstvo Európskej únie a jeho prínosy. |  |
|  | * poznať dvanásť historických krokov smerujúcich k vzniku Európskej únie, * vedieť kľúčové dátumy v histórii európskej integrácie, * špecifikovať postavenie Európskej únie na svetovej scéne, * charakterizovať spoluprácu Európskej únie s NATO, * poznať výhody NATO a hoaxy, ktoré sa o NATO šíria. |  |
| **Základy práva** | | **15** |
|  | * poznať pojem právo a iné normatívne systémy, * vedieť o myšlienkových zdrojoch európskej právnej kultúry, * vymenovať jednotlivé druhy práva, * definovať pojem právny štát, * diskutovať o realizácii a aplikácii práva v spoločnosti, * poznať možnosti nápravy nezákonností v právnom štáte, * poznať Ústavu SR, * vedieť čo sú ľudské práva, * poznať štruktúru ľudských práv a ich generácie. |  |
|  | * diskutovať o problematike ochrany ľudských práv, * vedieť o vývoji ochrany ľudských práv vo svete a v Európe, * vymenovať prvky medzinárodného systému ochrany ľudských práv, * vedieť o európskom systéme ochrany ľudských práv v rámci Európskej únie, * vedieť o trestno-právnej úprave protiprávneho konania s extrémistickými prvkami. |  |

*3. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| **Základy sociológie** | | **12** |
|  | * definovať sociológiu ako vedu o spoločnosti, * poznať význam pojmov kultúra, socializácia a deviácia, * vedieť charakterizovať sociálne skupiny, ich delenie a vedieť definovať organizácie a ich základné znaky, * vysvetliť pojem rodina, funkcie rodiny, typy rodín, životný cyklus rodiny a typy manželstiev, objasniť pojem komunita, * poznať obsah pojmu náboženstvo, vedieť prvky náboženstva, druhy náboženskej viery a charakteristiku najvýznamnejších svetových náboženstiev. |  |
|  | * definovať charakteristiku ekonomického systému, vedieť základné druhy a typy ekonomických systémov, * poznať význam pojmu politický systém, politická moc a význam štátu v politickom systéme spoločnosti. |  |
| **Základy politológie** | | **12** |
|  | * definovať politológiu ako vedu a vedieť základné charakteristiky právneho štátu, * charakterizovať pojem občianstvo človeka, základné kategórie ľudských práv a poznať rozdelenie štátnej moci v demokratickej spoločnosti. |  |
|  | * poznať význam pojmu volebný výber a typy volebných systémov, charakterizovať základné druhy politického správania sa občanov a štátu, * objasniť význam politických strán v demokratickej spoločnosti, klasifikovať politické strany podľa priorít, charakterizovať podstatu a význam nátlakových združení v spoločnosti, * vedieť objasniť pojem politická elita. |  |
|  | * vysvetliť pojem národ a politické záujmy národa, vedieť o aktuálnych politických problémoch národov v súčasnom svete a poznať problematiku rôznych druhov menšín. |  |
| **Základy filozofie** | | **9** |
|  | * poznať definíciu filozofie, rozdelenie filozofie a základné filozofické pojmy, * vedieť o myšlienkových zdrojoch európskej filozofie, poznať najvýznamnejších predstaviteľov starogréckej filozofie, * charakterizovať stredovekú filozofiu, jej základné rozdelenie a všeobecne charakterizovať renesančnú filozofiu, * poznať vplyv reformácie na filozofiu a objasniť podstatu novovekej filozofie založenej na viere v ľudský rozum. |  |
|  | * diskutovať o základných znakoch osvietenstva a základných myšlienkach filozofov, ktoré ovplyvnili Veľkú francúzsku revolúciu, * poznať charakteristiku nemeckého klasického idealizmu, * vedieť o poklasickej filozofii 19.storočia a charakterizovať revolučné zmeny v 20.storočí, ktoré ovplyvnili filozofiu, * poznať základné prúdy a myšlienky jednotlivých filozofov 20. storočia, * vedieť o vývoji filozofického myslenia na Slovensku, poznať najvýznamnejších predstaviteľov jednotlivých období. |  |